[{"text_idx": "#000000", "text": "Gweithiwr creadigol technegol yw Tim Stokes sy\u2019n cynnal amrywiaeth o wahanol brosiectau gan weithio gydag artistiaid a dylunwyr eraill. Yn y gorffennol, mae wedi gweithio fel technegydd a darlithydd ar draws ystod o gyrsiau arbenigol am sawl blwyddyn yng Ngholeg Celf Abertawe PCDDS, gan weithio ar y cwrs sylfaen mewn Celf a Dylunio am dros ddeng mlynedd. Ochr yn ochr a\u0302 hyn, mae wedi ymwneud a\u0302 sawl prosiect creadigol, cymunedol a chysylltiedig a\u0302 threftadaeth ddiwylliannol yn lleol ac yn rhyngwladol."}, {"text_idx": "#000001", "text": "Mae Tim yn dechrau drwy gyflwyno hanes animeiddio a\u2019r gwahanol ffilmiau sydd wedi chwyldroi\u2019r diwydiant. Jason and the Argonauts oedd y ffilm gyntaf a gyfunodd ddigwydd byw ag animeiddio stop-symudiad. Eglurodd Tim mai stop animeiddio yw\u2019r hyn y bydd y cyfranogwyr yn arbrofi ag e heddiw. Fodd bynnag, Star Wars oedd y ffilm a chwyldrodd bopeth \u2013 sbardunodd effeithiau arbennig y ffilm yma yr animeiddiadau a ddefnyddiwyd i greu ffilmiau fel Toy Story. Dangosir holl gyflymder datblygiadau mewn technegau animeiddio gan y ffaith bod hyd yn oed yr arddull yma a fu unwaith yn arloesol bellach i\u2019w weld yn hen ffasiwn. Er iddo fod yn addas ar gyfer sgiliau\u2019r adeg honno rydyn ni wedi dod lawer ymhellach ac mae\u2019r animeiddiadau wedi dod yn fwy realistig. Er enghraifft, aeth yr animeiddwyr a weithiodd ar Jurassic Park ati i adeiladu sgerbydau\u2019r deinosoriaid. O adeiladu ar y sgerbydau hyn, roeddent yn gallu creu haenau\u2019r cyhyrau a\u2019r croen sy\u2019n gadael i\u2019r creaduriaid symud fel y dylent. Proses hirfaith yw Animeiddio 3D; fodd bynnag, yr hyn y bydd y myfyrwyr yn edrych arno heddiw yw stop animeiddio. Proses hir yw hon o hyd ond un sy\u2019n llai cymhleth o lawer ac yn haws ei gwneud yn yr amser sydd ganddyn nhw."}, {"text_idx": "#000002", "text": "Mae Tim yn defnyddio\u2019r ffilm anime glasurol Spirited Away fel enghraifft o beth y gellir ei wneud wrth ddefnyddio\u2019r dull yma. Mae Spirited Away hefyd yn ddiddorol oherwydd mai\u2019r elfennau gweledol sy\u2019n gyrru\u2019r stori yn hytrach na fel arall. Dyma\u2019r arddull y bydd cyfranogwyr yn gweithio ynddo heddiw, arddull a fydd yn gadael i\u2019w harluniau fod yn sail i\u2019w hanimeiddiadau."}, {"text_idx": "#000003", "text": "\u2018Stumiau\u2019 bach fydd yr animeiddiadau hyn a fydd yn morffio o\u2019r naill gam i\u2019r llall. Mae Tim yn gofyn i\u2019r cyfranogwyr feddwl amdanynt bron fel memynnau neu GIFs ac ystyried sut rydyn ni\u2019n byw mewn byd sy\u2019n cyfathrebu\u2019n fwy drwy ddelweddau na brawddegau."}, {"text_idx": "#000005", "text": "Wedyn fe\u2019u rhennir yn grwpiau gan baentio eu cymeriadau eu hunain ar fwrdd MDF. Yna, mae\u2019r grwpiau\u2019n cyfnewid eu byrddau gan ychwanegu at baentiadau ei gilydd. Bydd y cymeriadau\u2019n ffurfio sail eu \u201cstumiau\u201d yn nes ymlaen yn y dydd."}, {"text_idx": "#000006", "text": "Yna cyflwynir yr offer Mac i\u2019r myfyrwyr sy\u2019n ymarfer y grefft o arlunio digidol. Yna, byddant yn creu eu emojis/stumiau digidol bach eu hunain yn Photoshop. Dim ond eiliadau y mae\u2019r cyfresi yma\u2019n para felly gofynnir i\u2019r myfyrwyr ystyried symudiadau bach ac \u2018ansawdd dros nifer\u2019. Canlyniad y diwrnod yw rhai animeiddiadau digon rhyfedd a rhyfeddol. Bydd y rhain yn cael eu rhoi at ei gilydd mewn dolen i\u2019w gweld yn eu harddangosfa derfynol."}, {"text_idx": "#000007", "text": "Celf Wisgadwy gydag Anna Lewis"}]